Meeter

Meeter (kreeka sõnast metron 'mõõt' on SI-süsteemi põhiühikute hulka kuuluv mõõtühik pikkuse mõõtmiseks. Meetri tähis on m.

Meetri määratlemisel on aluseks võetud valguse kiirus vaakumis, mille fikseeritud arvväärtus on 299 792 458 m/s, kusjuures sekund on määratletud tseesium-133 sageduse  alusel.Euroopa Liidu direktiiv 2019/1258, 23. juuli 2019 

1 meeter on pikkus, mille läbib valgus vaakumis 1 / 299 792 458 sekundi (s) jooksul:
.
kus 
 on valguse kiirus vaakumis,
 on tseesium-133 aatomi põhiseisundi ülipeenstruktuuri kahe taseme vahelisele üleminekule vastava kiirguse sagedus.

 Ajalugu 
1791. aastal defineeriti meeter kui 1/10 000 000 (kümnemiljondik) Pariisi läbiva meridiaani poolest pikkusest ehk pikkusest pooluselt ekvaatorini.

James Clerk Maxwell pakkus välja idee, et meetri pikkus võiks olla defineeritud valguslainete pikkuste kaudu. Kuna sellist mõõtetehnikat tol ajal veel polnud, jäi  see ainult ideeks.

1960. aastal kehtestati meeter kui krüptoon-86 tasemete 2p10 ja 5d5 vahelisel siirdel vaakumis kiirgava valguse 1650763,73-kordne lainepikkus. 

Valguse kiiruse täpse väärtuse 299 792 458 m/s alusel defineeris meetri Kaalude ja Mõõtude Peakonverents  1983. a. Alates 2019. aastast on muudetud määratluse sõnastust.
 Meetri laiemalt kasutusel olevad kord- ja osaühikud 
 Ühik  Tähis  Arvkordaja  Pikkus  Märkused kilomeeter  km 103  1000 m   hektomeeter  hm  102  100 m  kasutusel peamiselt suurtükiväes detsimeeter  dm  10–1  10 cm   sentimeeter  cm  10–2  10 mm   millimeeter  mm  10–3  1000 µm   mikromeeter  µm  10–6  1000 nm  vananenud nimetus mikron nanomeeter  nm  10–9  1000 pm  kasutusel näiteks valguse lainepikkuse väljendamiseks ja nanotehnoloogias pikomeeter  pm  10–12  1000 fm  kasutusel molekulide keemilise sideme pikkuse väljendamiseks femtomeeter  fm  10–15   osakeste füüsikas ja tuumafüüsikas on selle ühiku nimetus fermi Füüsikalises keemias ja molekulaarses termodünaamikas on kasutusel SI-väline pikkusühik ongström, 1 Å = 10−10 m = 100 pm 

 Meetri seos tuntumate süsteemiväliste pikkusühikutega 
 Meeter süsteemivälistes ühikutes Süsteemivälised ühikud meetrites 1 meeter ≈ 3,2808 jalga 1 jalg = 0,3048 meetrit 1 meeter ≈ 0,00062 maamiili  1 maamiil = 1609,344 meetrit 1 meeter ≈ 0,00054 meremiili 1 meremiil = 1852,0 meetrit 1 meeter ≈ 1,0936 jardi 1 jard = 0,9144 meetrit 1 meeter ≈ 39,370 tolli 1 toll = 0,0254 meetrit

 Vaata ka 
 Ühikute detsimaaleesliited

 Viited 

Kategooria:Pikkusühikud
Kategooria:SI-süsteemi põhiühikud